# [Hirdetmény Csallóközcsütörtök Község főellenőrének megválasztására](http://samorin.sk/hu/hirdetmeny-somorja-varos-foellenorenek-megvalasztasara/) (27.3.2015)

Csallóközcsütörtök Község Önkormányzata a 2015. február 6-án elfogadott PL-1/2015-III. számú határozata értelmében az SzNT az önkormányzatokról kiadott 369/1990 törvénnyel összhangban 2015. március 27-ére hirdeti meg Csallóközcsütörtök Község főellenőrének a megválasztását. A főellenőr munkaköre 30%-os részmunkaidős.

A főellenőri tisztségre pályázóknak az alábbi feltételeket kell teljesíteniük:  
**I. A képzettséggel szemben támasztott feltételek:**  
a)  végzettség a Tt. 369/1990-es a községi önkormányzatokról szóló törvénye 18a paragrafusa értelmében

b) közigazgatásban szerzett gyakorlat közgazdasági, jogi vagy ellenőrzési téren

c)    szervezési és irányítói készségek  
d)    feddhetetlenség  
**II. Az írásban beadott pályázatnak tartalmaznia kell:**a)    a pályázó személyes adatait

b)    írásbeli beleegyezés arra vonatkozóan, hogy a pályázó személyi adatait a személyi adatok védelméről kiadott 122/2013 törvény 11.§ értelmében a munkáltató felhasználhatja,  
c)    három hónapnál nem régebben kiállított erkölcsi bizonyítvány,  
d)    adatok a pályázó legmagasabb iskolai végzettségéről, az iskolai végzettséget igazoló okmány hitelesített fénymásolata,  
e)    szakmai önéletrajz,  
f)    becsületbeli nyilatkozat a szakmai gyakorlatról.  
A főellenőr tisztségére pályázóknak a jelentkezést írásban, lezárt borítékban kell benyújtaniuk. A borítékon fel kell tüntetni: „Voľba hlavného kontrolóra – NEOTVÁRAŤ”.

A kérvényt legkésőbb 2015. március 12-én,  15.30 óráig kell benyújtani a községi hivatal címére:

Obecný úrad, Mýtne nám. 454/1, 930 40 Štvrtok na Ostrove

Csallóközcsütörtök, 2015. február 9.

***Mgr. Őry Péter s.k.***

***polgármester***